Document ID: 31993R2090

31993R2090
L 190/9
JURNALUL OFÍCIAL AL UNIUNII EUROPENE
REGULAMENTUL (CEE) NR. 2090/93 AL COMISIEI
din 27 iulie 1993
de modificare a Regulamentului (CEE) nr. 563/82 de stabilire a normelor de aplicare a Regulamentului (CEE) nr. 1208/81 de stabilire a prețurilor de piață pentru bovinele adulte pe baza grilei comunitare de clasificare a carcaselor
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizația comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CEE) nr. 125/93 (2),
având în vedere Regulamentul (CEE) nr. 1208/81 al Consiliului din 28 aprilie 1981 de stabilire a grilei comunitare de clasificare a carcaselor de bovine adulte (3), astfel cum a fost modificat ultima dată prin Regulamentul (CEE) nr. 1026/91 (4), în special articolul 2 alineatul (2),
întrucât articolul 1 alineatul (3) din Regulamentul (CEE) nr. 563/82 al Comisiei (5), astfel cum a fost modificat ultima dată prin Regulamentul (CEE) nr. 3402/85 (6), stabilește factorii de corecție pentru greutatea carcaselor în cazul în care prezentarea carcaselor diferă de prezentarea de referință; întrucât, pentru anumite clase de grăsime, factorii de corecție privind îndepărtarea grăsimii exterioare ar trebui modificați în scopul alinierii la practicile curente; întrucât, de asemenea, metodele de calcul al respectivilor factori de corecție ar trebui specificate în funcție de cazul în care acestea sunt identice în toate statele membre sau diferite de la un abator la altul;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Regulamentul (CEE) 563/92 se modifică după cum urmează:
1.
Următorul alineat se adaugă la articolul 1:
„(4) În cazul în care rectificările prevăzute la alineatul menționat anterior sunt aceleași pe întreg teritoriul unui stat membru, acestea sunt calculate la nivel național; în cazul în care astfel de rectificări diferă de la un abator la altul, ele sunt calculate individual.”
2.
În anexă, factorii de corecție prevăzuți pentru îndepărtarea grăsimii exterioare din clasele de grăsime 3 și 4 se înlocuiesc cu creșterile procentuale + 2 și respectiv + 3.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Se aplică de la 1 septembrie 1993.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iulie 1993.

Labels: 12
2
17
6